CELEX: 32013R0704
Language: hu
Date: 2013-07-23 00:00:00
Title: A Bizottság 704/2013/EU végrehajtási rendelete ( 2013. július 23. ) egyes áruk Kombinált Nómenklatúra szerinti besorolásáról

25.7.2013   
            
            
               HU
            
            
               Az Európai Unió Hivatalos Lapja
            
            
               L 200/1
            
         A BIZOTTSÁG 704/2013/EU VÉGREHAJTÁSI RENDELETE
   (2013. július 23.)
   egyes áruk Kombinált Nómenklatúra szerinti besorolásáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a vám- és a statisztikai nómenklatúráról, valamint a Közös Vámtarifáról szóló, 1987. július 23-i 2658/87/EGK tanácsi rendeletre (1) és különösen annak 9. cikke (1) bekezdésének a) pontjára,
   mivel:
   
               (1)
            
            
               A 2658/87/EGK rendelet mellékletét képező Kombinált Nómenklatúra egységes alkalmazása érdekében intézkedéseket szükséges elfogadni az e rendelet mellékletében meghatározott áruk besorolásáról.
            
         
               (2)
            
            
               A 2658/87/EGK rendelet meghatározza a Kombinált Nómenklatúra értelmezésére irányadó általános szabályokat. Ezeket a szabályokat kell alkalmazni bármely más olyan nómenklatúrára vonatkozóan is, amely részben vagy egészben a Kombinált Nómenklatúrán alapul vagy azt bármilyen további albontással kiegészíti, és amelyet az árukereskedelemhez kapcsolódó tarifális és más intézkedések alkalmazása céljából az Unió valamely más rendelkezése hoz létre.
            
         
               (3)
            
            
               Az említett általános szabályok értelmében a mellékletben szereplő táblázat 1. oszlopában leírt árukat a 3. oszlopban feltüntetett indokok alapján a táblázat 2. oszlopában megjelölt KN-kód alá kell besorolni.
            
         
               (4)
            
            
               Indokolt úgy rendelkezni, hogy a tagállamok vámhatóságai által kibocsátott, e rendelet rendelkezéseitől eltérő tartalmú, az áruk Kombinált Nómenklatúra szerinti besorolására vonatkozó kötelező érvényű tarifális felvilágosítást a jogosult – a Közösségi Vámkódex létrehozásáról szóló, 1992. október 12-i 2913/92/EGK tanácsi rendelet 12. cikke (6) bekezdésének alkalmazásában – három hónapig továbbra is felhasználhatja (2).
            
         
               (5)
            
            
               Az e rendeletben előírt rendelkezések összhangban vannak a Vámkódexbizottság véleményével,
            
         ELFOGADTA EZT A RENDELETET:
   1. cikk
   A Kombinált Nómenklatúrában a melléklet táblázatának 1. oszlopában leírt árukat a táblázat 2. oszlopában megjelölt KN-kód alá kell besorolni.
   2. cikk
   A tagállamok vámhatóságai által kibocsátott, e rendelet rendelkezéseitől eltérő tartalmú kötelező érvényű tarifális felvilágosítás – a 2913/92/EGK rendelet 12. cikke (6) bekezdésének alkalmazásában – három hónapig továbbra is felhasználható.
   3. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2013. július 23-án.
      
         
            a Bizottság részéről, az elnök nevében,
         Algirdas ŠEMETA
         
            a Bizottság tagja
         
      
   
   
      (1)  HL L 256., 1987.9.7, 1. o.
   
      (2)  HL L 302., 1992.10.19., 1. o.
   
      MELLÉKLET
      
                  Árumegnevezés
               
               
                  Besorolás
                  (KN-kód)
               
               
                  Indokolás
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Elektronikus vezérlőegység, legfeljebb 1 000 V üzemi feszültségig (úgynevezett „Body Control Module”), körülbelül 16 × 13 × 3 cm mérettel, amelyet gépjárművek elektronikus vezérlőrendszerének alkotórészeként terveztek, és amely a következő részekből áll:
                              
                                          —
                                       
                                       
                                          tárolt programú vezérlőegység aktív és passzív alkatrészekkel, mint például tranzisztorokkal, diódákkal, processzorral, ellenállásokkal, kondenzátorokkal és induktorokkal,
                                       
                                    
                                          —
                                       
                                       
                                          beépített vevő és hozzá tartozó antenna.
                                       
                                    Az egység jeleket vesz kézi működtetésű gomboktól és érzékelőktől (például esőérzékelő vagy fényérzékelő), feldolgozza azokat, és ez alapján vezérli a járműben található különböző eszközöket, például az ablaktörlőt, az ablakfűtést, a belső világítást, az első és a hátsó ködlámpát, a nappali menetjelző lámpákat. Emellett az egység olyan jelzőeszközök aktiválását is vezérli, mint például a biztonsági öv bekapcsolására emlékeztető és a gyorshajtásra figyelmeztető.
                              Jeleket vesz a távirányítós kulcstól, lehetővé téve a járműajtók nyitását vagy zárását.
                           
                        
               
                  8537 10 99
               
               
                  A besorolást a Kombinált Nómenklatúra értelmezésére szolgáló 1., 3. c) és 6. általános szabály, a XVII. Áruosztályhoz tartozó 2. f) Megjegyzés valamint a 8537, a 8537 10 és a 8537 10 99 KN-kód szövegezése határozza meg.
                  A 8512. vámtarifaszám alá történő besorolás kizárt, mivel az egység nem tartalmaz semmilyen vizuális vagy hangjelzőkészüléket, csak aktivál ilyeneket.
                  A 9032. vámtarifaszám alá történő besorolás szintén kizárt, mivel az egység nem az elektromos vagy nem elektromos mennyiségek automatikus ellenőrzését látja el (lásd a 90. Árucsoporthoz fűzött 7. Megjegyzést).
                  Az egységet abból a célból tervezték, hogy ellásson két vagy több kiegészítő vagy alternatív, a 8537 10 91 és a 8537 10 99 KN-kódok által meghatározott funkciót. Az egység egyrészt gépek elektromos vezérlését szolgáló tárolt programú vezérlőegységként működik, például ablaktörlő és ablakfűtés esetében (lásd még a 8537 vámtarifaszámhoz tartozó Harmonizált Rendszer Magyarázat (HRM) (3) pontját és a 8537 10 91 KN-kódhoz tartozó, az Európai Unió Kombinált Nómenklatúra Magyarázatát (KNM)). Emellett ellátja a jelzőeszközök aktiválásának – például a biztonsági öv bekapcsolására emlékeztető és a gyorshajtásra figyelmeztető– elektromos vezérlési funkcióját is. Mivel működése szempontjából mindkét funkció azonos mértékben fontos, az egység fő funkciója nem határozható meg.
                  Ezért az egységet a 8537 10 99 KN-kód alá kell besorolni, mint más kapcsolótábla, -panel, -tartó (konzol), -asztal, -doboz és más foglalat elektromos vezérlése, legfeljebb 1 000 V feszültségig.
               
            
                  
                              2.
                           
                           
                              Elektronikus vezérlőegység, legfeljebb 1 000 V üzemi feszültségig (úgynevezett „Automatic transmission” (ATM)), körülbelül 8 × 6 × 3 cm mérettel, amelyet gépjárművek elektronikus vezérlőrendszerének alkotórészeként terveztek.
                              A termék tartalmaz egy vezérlőegységet aktív és passzív alkatrészekkel, mint például tranzisztorokkal, diódákkal, egy processzorral, ellenállásokkal, kondenzátorokkal és induktorokkal. A vezérlőegység nem programozható.
                              Az egység jeleket vesz a sebességváltó helyzetét rögzítő érzékelőktől, feldolgozza azokat, és ez alapján vezérli a gépjármű automata sebességváltójának megfelelő sebességfokozatba kapcsolását.
                           
                        
               
                  8537 10 99
               
               
                  A besorolást a Kombinált Nómenklatúra értelmezésére szolgáló 1. és 6. általános szabály, XVII. Áruosztályhoz tartozó 2. f) Megjegyzés, valamint a 8537, a 8537 10 és a 8537 10 99 KN-kód szövegezése határozza meg.
                  A 8537 10 91 KN-kód alá történő besorolás kizárt, mivel az egység kizárólag a gépjármű automata sebességváltója megfelelő sebességfokozatba kapcsolásának elektromos vezérlésére szolgál, és a vezérlőegysége nem programozható.
                  A 9032 vámtarifaszám alá történő besorolás szintén kizárt, mivel az egység nem végzi elektromos vagy nem elektromos mennyiségek automatikus ellenőrzését (lásd a 90. Árucsoporthoz fűzött 7. Megjegyzést).
                  Ezért az egységet a 8537 10 99 KN-kód alá kell besorolni, mint más kapcsolótábla, -panel, -tartó (konzol), -asztal, -doboz és más foglalat elektromos vezérlése, legfeljebb 1 000 V feszültségig.
               
            
                  
                              3.
                           
                           
                              Elektronikus vezérlőegység, legfeljebb 1 000 V üzemi feszültségig (úgynevezett „Smart Key”), körülbelül 15 × 12 × 4 cm mérettel, amelyet gépjárművek elektronikus vezérlőrendszerének alkotórészeként terveztek, és amely a következő részekből áll:
                              
                                          —
                                       
                                       
                                          tárolt programú vezérlőegység aktív és passzív alkatrészekkel, mint például tranzisztorokkal, diódákkal, processzorral, ellenállásokkal, kondenzátorokkal és induktorokkal,
                                       
                                    
                                          —
                                       
                                       
                                          beépített vevő a kulcs és az egység közötti transzponderes kommunikációhoz (kulcs lokalizálására).
                                       
                                    Az egység a már a járműbe beépített antennákhoz kapcsolódva lehetővé teszi a jármű közelében a kulcs jelenlétének észlelését.
                              Az egység jeleket vesz kézi működtetésű gomboktól és az antennáktól, feldolgozza azokat, és ez alapján vezérel különböző eszközöket, például nyitja vagy zárja a jármű ajtaját vagy elindítja a motort. Emellett az egység jelzőeszközök aktiválását is vezérli, például a kulcs nélküli bejutás vezérlőfunkcióját, beleértve az akusztikus figyelmeztetést abban az esetben, ha az elektronikus kulcs elhagyja a járművet.
                           
                        
               
                  8537 10 99
               
               
                  A besorolást a Kombinált Nómenklatúra értelmezésére szolgáló 1., 3. c) és 6. általános szabály, a XVII. Áruosztályhoz tartozó 2. f) Megjegyzés, valamint a 8537, a 8537 10 és a 8537 10 99 KN-kód szövegezése határozza meg.
                  A 8512 vámtarifaszám alá történő besorolás kizárt, mivel az egység nem tartalmaz semmilyen vizuális vagy hangjelzőkészüléket, csak aktivál ilyeneket.
                  A 9032. vámtarifaszám alá történő besorolás szintén kizárt, mivel az egység nem végzi elektromos vagy nem elektromos mennyiségek önműködő ellenőrzését (lásd a 90. Árucsoporthoz fűzött 7. Megjegyzést).
                  Az egységet abból a célból tervezték, hogy ellásson két vagy több kiegészítő vagy alternatív, a 8537 10 91. és a 8537 10 99. KN-kódok által meghatározott funkciót. Az egység egyrészt gépek elektromos vezérléséhez használt tárolt programú vezérlőegységként működik, például a jármű ajtajának nyitásakor, zárásakor és a motor elindításakor (lásd még a 8537 vámtarifaszámhoz tartozó HRM (3) pontját és a 8537 10 91 KN-kódhoz tartozó KNM-et). Emellett ellátja a jelzőeszközök aktiválásának – például a kulcs nélküli bejutás vezérlőfunkcióját, beleértve az akusztikus figyelmeztetést abban az esetben, ha az elektronikus kulcs elhagyja a járművet – elektromos vezérlési funkcióját is. Mivel működése szempontjából mindkét funkció azonos mértékben fontos, az egység fő funkciója nem határozható meg.
                  Ezért az egységet a 8537 10 99 KN-kód alá kell besorolni, mint más kapcsolótábla, -panel, -tartó (konzol), -asztal, -doboz és más foglalat elektromos vezérlése, legfeljebb 1 000 V feszültségig.